CELEX: 62016TN0770
Language: et
Date: 2016-11-02 00:00:00
Title: Kohtuasi T-770/16: 2. novembril 2016 esitatud hagi – Korwin-Mikke versus parlament

9.1.2017   
            
            
               ET
            
            
               Euroopa Liidu Teataja
            
            
               C 6/50
            
         2. novembril 2016 esitatud hagi – Korwin-Mikke versus parlament
   (Kohtuasi T-770/16)
   (2017/C 006/62)
   Kohtumenetluse keel: prantsuse
   
      Pooled
   
   
      Hageja: Janusz Korwin-Mikke (Jozefow, Poola) (esindaja: advokaat M. Cherchi)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         sellele vastavalt:
   
               —
            
            
               tühistada Euroopa Parlamendi juhatuse 1. augusti 2016. aasta otsus;
            
         
               —
            
            
               tühistada sellele eelnenud parlamendi presidendi 5. juuli 2016. aasta otsus, millega oli määratud samad sanktsioonid;
            
         
               —
            
            
               kohustada hüvitama vaidlustatud otsustega tekitatud varaline ja mittevaraline kahju ning mõista hageja kasuks välja 13 306 eurot;
            
         
               —
            
            
               mõista Euroopa Parlamendilt igal juhul välja kõik kohtukulud.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et rikutud on Euroopa Parlamendi kodukorra artiklit 166, Euroopa Liidu kodanike sõna- ja väljendusvabadust, arvestades erilist asjaolu, et vaidlusaluse avalduse tegi Euroopa Parlamendi liige oma ametiülesannete täitmisel Euroopa Liidu institutsiooni ruumides, ning Euroopa Liidu institutsioonide aktide põhjendamise põhimõtet.
            
         
               2.
            
            
               Teine väide, et rikutud on Euroopa Liidu institutsioonide aktide põhjendamise põhimõtet ning Euroopa Inimõiguste konventsiooni artiklit 6 ja/või erapooletuse üldpõhimõtet.
            
         
               3.
            
            
               Kolmas väide, et rikutud on Euroopa Inimõiguste konventsiooni artiklit 6, kaitseõigusi, Euroopa Parlamendi kodukorra artikli 166 esimest lõiku.
            
         
               4.
            
            
               Neljas väide, et rikutud on Euroopa Liidu institutsioonide aktide põhjendamise põhimõtet ning proportsionaalsuse põhimõtet ja ne bis in idem põhimõtet.